rejauldu/bengali-wikipedia huggingface dataset:
জগনাথগঞ্জ বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।   ইতিহাস  ব্রিটিশ শাসনামলে ১৮৯৯ সালে জামালপুর থেকে সরিষাবাড়ী হয়ে জগন্নাথগঞ্জ ঘাট পর্যন্ত রেললাইন তৈরি করা হয়। ঈশ্বরদী-সিরাজগঞ্জ লাইন তৈরি হলে রেলওয়ের নিজস্ব রেলফেরি দ্বারা যমুনা নদী পার হয়ে মালামাল ও যাত্রীরা সিরাজগঞ্জ ঘাট রেলওয়ে স্টেশন হয়ে চলাচল করতো যমুনা সেতু তৈরি হওয়ার আগ পর্যন্ত। কিন্তু ১৯৯৮ সালে যমুনা সেতু চালু হলে সকল ট্রেন এই সেতু হয়ে চলাচল শুরু করে। এতে বন্ধ করে দেওয়া হয় এই ঘাট লাইনটি। পরে যমুনা সেতু পূর্ব থেকে ঢাকা ও উত্তরবঙ্গের সঙ্গে বৃহত্তর ময়মনসিংহ অঞ্চলের মানুষের সরাসরি রেল যোগাযোগ উন্নয়নের জন্য প্রায় ২৫০ কোটি টাকা ব্যয়ে সরিষাবাড়ীর তারাকান্দি রেলওয়ে স্টেশন পর্যন্ত এই রেলপথ নির্মাণ করা হয়। যা ২০১২ সালের ৩০শে জুন বাংলাদেশের প্রধনমন্ত্রী শেখ হাসিনা কর্তৃক উদ্বোধন করা হয়। এই নতুন রেলপথের স্টেশন হিসেবে জগন্নাথগঞ্জ আপার রেলওয়ে স্টেশন কে পুননির্মান করে  জগন্নাথগঞ্জ রেলওয়ে স্টেশন নামকরণ করা হয়।   পরিষেবা  এডঃ মতিউর রহমান রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:  জামালপুর এক্সপ্রেস  ময়মনসিংহ এক্সপ্রেস  ধলেশ্বরী এক্সপ্রেস ও  লোকাল ট্রেন।   তথ্যসূত্র   বিষয়শ্রেণী:জামালপুর জেলার রেলওয়ে স্টেশন
কসমস ৬০ (, অর্থ: Cosmos 60) হলো লুনা কর্মসূচির অংশ হিসাবে ১৯৬৫ সালে মহাশূণ্যে প্রেরণ করা একটি সোভিয়েত মহাকাশযান। এটি ছিলো চাঁদে মৃদু অবতরণ করার ষষ্ঠ অভিযান যেটি লুনা ৪-এর মতো অনুরূপ নকশায় তৈরি করা ওয়াইই-৬ ধারাবাহিকে গঠিত প্রোব ছিলো।  কসমস ৬০ নভোযানটিকে বাইকোনুর কসমোড্রোমের সাইট ১/৫ হতে একটি মোলনিয়া ৮কে৭৮ রকেটের মাধ্যমে (সিরিয়াল নম্বর জি১৫০০০-২৪) প্রেরণ করা হয়েছিল। এটি ১২ মার্চ তারিখ ০৯:২৫:৩১ জিএমটিতে উড্ডয়ন করে।  কসমস ৬০ দুটি যন্ত্র বহন করে: একটি চিত্রগ্রহণ পদ্ধতি এবং এসবিএম-১০ তেজষ্ক্রিয় পরিমাপক।   তথ্যসূত্র    বহিঃসংযোগ    Zarya - লুনা কর্মসূচির কালপঞ্জী   বিষয়শ্রেণী:লুনা কর্মসূচি
লোকি হলো আমেরিকান কমিক্স বইয়ের একটি কাল্পনিক চরিত্র, যা মার্ভেল কমিক্স দ্বারা প্রকাশিত। এটি লেখক স্ট্যান লি, হস্তলিপিকার ল্যারি লাইবার এবং পেনসিলার জ্যাক কার্বি দ্বারা রচিত। চরিত্রটির একটি সংস্করণের ভেনাস #৬-এ প্রথম আবির্ভাব ঘঠে। বর্তমান দিনের লোকির অবতারে জার্নি ইন্টু মিস্টিরি #৮৫ (অক্টোবর ১৯৬২)-এ প্রথমবারের জন্য আবির্ভাব ঘঠে। চরিত্রটি একই নামে একজন নর্স দেবতার উপর ভিত্তি করে রচিত এবং তিনি হলেন দুষ্টামির অ্যাসগার্ডীয় দেবতা। তিনি হলেন সুপারহিরো থর-এর গৃহীত ভাই এবং প্রায়শ তার শত্রু। কিন্তু বছরের পর বছর তাকে একজন বিরোধী নায়ক হিসেবে দেখানো হয়েছে।  লোকি বহুসংখ্যক চলমান ধারাবাহিক, সীমিত ধারাবাহিক এবং অন্য মহাবিশ্বের ধারাবাহিক আবির্ভূত হন, যার মধ্যে রয়েছে তার নিজের ৪-সংস্করণকৃত ধারাবাহিক লোকি (২০০৪)। তিনি ছিলেন জার্নি ইন্টু মিস্টিরি-এর সংস্করণ ৬২২ থেকে ৬৪৫-এ প্রধান চরিত্র এবং ২০১৩ সালের ইয়াং অ্যাভেঞ্জার্স-এর নতুন সংস্করণে আবির্বূত হন। তিনি তার একক ধারাবাহিক লোকি: এজেণ্ট অফ অ্যাসগার্ড এবং আবার পরবর্তীতে ২০১৬ সালের ভোট লোকি-এ আবির্ভূত হওয়া শুরু করেন। এছাড়াও, চরিত্রটি এনিমেটেড টিভি ধারাবাহিক, চলচ্চিত্র, ভিডিও গেম, পোশাক এবং খেলনার মতো মার্ভেলের ব্যবসায় যুক্ত।  ২০০৯ সালে, আইজিএন-এর সর্বসময়ের শ্রেষ্ঠ কমিক বই খলনায়কের তালিকায় ৮ম স্থান এবং পুনরায় ২০১৪ সালে, সর্বসময়ের শ্রেষ্ঠ কমিক বই খলনায়কের তালিকায় ৪থ স্থানে সারিবদ্ধ করা হয়।Loki is number 4 , IGN. মার্ভেল সিনেম্যাটিক ইউনিভার্সে লোকির চরিত্রে অভিনয় করেছেন টম হিডেলস্টোন। চরিত্রটি সেখানে প্রথমবারের জন্য ২০১১ সালের মারপিঠধর্মী চলচ্চিত্র থর-এ আবির্ভূত হন এবং ক্রমানুসারে, দি অ্যাভেঞ্জার্স (২০১২), থর: দ্য ডার্ক ওয়ার্ল্ড (২০১৩), থর: র‌্যাগনারক (২০১৭), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯) চলচ্চিত্রে।  তথ্যসূত্র  বহিঃসংযোগ  মার্ভেল.কম-এ লোকি  বিষয়শ্রেণী:সুপারহিরো চলচ্চিত্রের চরিত্র বিষয়শ্রেণী:কাল্পনিক দেবী
লতিফপুর ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।   অবস্থান ও সীমানা  গোপালগন্জ পৌরসভা সংলগ্ন সবচেয়ে নিকটবর্তী ইউনিয়ন লতিফপুর ইউনিয়ন।  পশ্চিমে মধুমতি নদী পার হয়ে উরফি ইউনিয়ন,দখিণ-পশ্চিমে মধুমতি নদী পার হয়ে নড়াইল জেলার পওহরডাঙ্গা ইউনিয়ন,দখিন-পূর্বে বোড়াশী ইউনিয়নের সাথে সীমানা।  উত্তর-পূর্ব থেকে দখিন-পূর্ব পুরোটা জুড়ে গোপালগন্জ পৌরসভা। উত্তর-পশ্চিমে হরিদাসপুর ইউনিয়ন।    ইতিহাস    প্রশাসনিক এলাকা    আয়তন ও জনসংখ্যা  ৬৭৬৫৬   শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:গোপালগঞ্জ সদর উপজেলার ইউনিয়ন
হাফিজ উসমান আব্দুল কাদির খান  (; জন্ম: ১০ আগস্ট ১৯৯৩ ) একজন পাকিস্তানি ক্রিকেটার।  তিনি ২০১০ সালে চীনের গুয়াংজুতে অনুষ্ঠিত এশিয়ান গেমসে ব্রোঞ্জ পদক বিজয়ী দলের অন্যতম অংশ ছিলেন। ২০২০ সালের নভেম্বরে তিনি পাকিস্তান জাতীয় ক্রিকেট দলের হয়ে আন্তর্জাতিক ক্রিকেট অঙ্গনে আত্মপ্রকাশ করেছিলেন।   ব্যক্তিগত জীবন  উসমান কাদির পাকিস্তানের অন্যতম প্রধান লেগ স্পিনার আবদুল কাদিরের ছেলে।Biography cricinfo. Retrieved 28 November 2010 এছাড়াও তার চাচা আলী বাহাদুর এবং ভাইদের মধ্যে ইমরান, রেহমান এবং সুলামান কাদির সকলেই প্রথম-শ্রেণীর ক্রিকেটে প্রতিনিধিত্ব করেছিলেন।Usman Qadir – CricketArchive. Retrieved 21 December 2012.   ঘরোয়া ক্রিকেট  ২০১০ সালে নভেম্বরে, চীনের গুয়াংজুতে অনুষ্ঠিতব্য এশিয়ান গেমসে দলের অন্যতম সদস্য ছিলেন উসমান কাদির, যেখানে প্লে অফে শ্রীলঙ্কাকে হারিয়ে ৩য় স্থান অর্জন করে ব্রোঞ্জ পদক জিতেছিলেন তার দল।Squad for Asian Games cricinfo. Retrieved 28 November 2010   আন্তর্জাতিক কর্মজীবন  ২০১২ সালের অক্টোবরে অস্ট্রেলিয়ার বিপক্ষে সিরিজের জন্য পাকিস্তানের টি-টোয়েন্টি আন্তর্জাতিক (টি ২০ আই) দলে তার নাম ঘোষণা করা হয় কিন্তু শেষ পর্যন্ত তার খেলার সৌভাগ্য হয়নি।   তথ্যসূত্র    বহিঃসংযোগ   বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:অস্ট্রেলিয়ায় দেশত্যাগী খেলোয়াড় পাকিস্তানি বিষয়শ্রেণী:লাহোর থেকে আগত ক্রিকেটার বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার বিষয়শ্রেণী:লাহোর ঈগলসের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:ন্যাশনাল ব্যাংক অব পাকিস্তানের ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:মুলতান সুলতান্সের ক্রিকেটার বিষয়শ্রেণী:মধ্য পাঞ্জাবের ক্রিকেটার বিষয়শ্রেণী:এশিয়ান গেমসে ব্রোঞ্জপদক বিজয়ী পাকিস্তানি বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:কোয়েটা গ্ল্যাডিয়েটর্সের ক্রিকেটার বিষয়শ্রেণী:সিডনি থান্ডারের ক্রিকেটার
নভোএয়ার বাংলাদেশের একটি বেসরকারি বিমান সংস্থা যেটি প্রধানত আভ্যন্তরীন গন্তব্যে যাত্রীসেবা প্রদান করে থাকে। এই এয়ারলাইনটি প্রতিদিন ৯টি গন্তব্যে মোট ২৫টি ফ্লাইট পরিচালনা করে থাকে।  ইতিহাস এভিয়েশন সেবা প্রদানকারী প্রতিষ্ঠান হিসেবে ২০০৭ সালের অক্টোবর মাসে "নভোএয়ার" যাত্রা শুরু করে। মুলত: "তুসুকা গ্রুপ" (Parent Company) এর ব্যবসায়িক কার্যক্রম বহুমূখীকরনের পদক্ষেপ হিসাবে পরিচালক আরশাদ জামাল, ফায়জুর রহমান বাদল, ফায়েজ খান এবং মফিজুর রহমানের উদ্যোগে নভোএয়ারের যাত্রা শুরু হয়। ব্যবসা সম্প্রসারনের লক্ষে নভোএয়ার ২০১১ সালের শেষ দিকে শিডিউল এয়ারলাইনস প্রতিষ্ঠার পদক্ষেপ গ্রহণ করে। ফলশ্রুতিতে ৯ জানুয়ারী ২০১৩ সালে এমব্রায়ার ১৪৫ জেট এয়ারক্রাফট দিয়ে প্রথম বাণিজ্যিক ফ্লাইট পরিচালনা শুরু করে। পরবর্তিতে এমব্রায়ার বিমান বহরের পরিবর্তে এটিআর ৭২-৫০০ বিমানবহরে যুক্ত হয়। বর্তমানে নভোএয়ার সব অভ্যন্তরীণ গন্তব্য ও  কলকাতায় আন্তর্জাতিক ফ্লাইট পরিচালনা করে। থাম্ব|একটি এম্ব্রের ইরজ ১৪৫ ওসমানী আন্তর্জাতিক বিমানবন্দরে ২০১৩ সালের জুলাই মাসে নভোএয়ার "স্মাইলস" নামে ফ্রিকোয়েন্ট ফ্লাইয়ার প্রোগ্রাম শুরু করে। যা স্মাইলস অভ্যন্তরীন যাত্রার ইতিহাসে প্রথম ফ্রিকোয়েন্ট ফ্লাইয়ার প্রোগ্রাম। স্মাইলসের বিভিন্ন ধাপের সুবিধাগুলো হলো: অপেক্ষমাণ তালিকায় অগ্রাধিকার, সেলস কাউন্টার ও চেক-ইন বা বোর্ডিং এ অগ্রাধিকার এবং অতিরিক্ত ব্যাগেজ সুবিধা। নভোএয়ার ২০১৪ সালে দ্যা বাংলাদেশ মনিটর কর্তৃক শ্রেষ্ঠ অভ্যন্তরীন বিমান সংস্থা হওয়ার সম্মান অর্জন করে। নভোএয়ার আন্তর্জাতিক ফ্লাইট শুরু করে ২০১৫ সালের ১লা ডিসেম্বর। বর্তমানে বিমান সংস্থাটি অভ্যন্তরীন বাজারে শক্ত অবস্থানে আছে এবং আন্তর্জাতিক গন্তব্যে বিস্তার লাভের পরিকল্পনা করছে।  সেবা ৯ জানুয়ারী ২০২০-এই এয়ারলাইন্স টির সপ্তম বার্ষিকী হিসাবে, অভ্যন্তরীণ গন্তব্যে ৬১,৫৯৯ টি ফ্লাইট পরিচালনা করেছে এবং এর একমাত্র আন্তর্জাতিক গন্তব্য কলকাতা, ৩.৩৩ মিলিয়নেরও বেশি যাত্রী বহন করেছে।  গন্তব্যসমূহ ডিসেম্বর ২০২২ অনুযায়ী, নভোএয়ার  নিম্নোক্ত গন্তব্যে নিয়মিত ফ্লাইট চালনা করছে:   দেশ শহর বিমানবন্দর নোটবাংলাদেশ ঢাকা শাহজালাল আন্তর্জাতিক বিমানবন্দর  চট্টগ্রাম শাহ আমানত আন্তর্জাতিক বিমানবন্দর  কক্সবাজার কক্সবাজার বিমানবন্দর রাজশাহী শাহ মখদুম বিমানবন্দর  যশোর যশোর বিমানবন্দর  সিলেট ওসমানী আন্তর্জাতিক বিমানবন্দর সৈয়দপুর সৈয়দপুর বিমানবন্দর বরিশাল বরিশাল বিমানবন্দর স্থগিত ভারত কলকাতা নেতাজি সুভাষচন্দ্র বসু আন্তর্জাতিক বিমানবন্দর  উড়োজাহাজ বহর ডিসেম্বর ২০২২ অনুযায়ী, নভোএয়ারের বিমান বহর নিম্নরুপ:  বিমানসেবায় নিয়োজিতঅর্ডার যাত্রী(ইকোনমি)টীকাএটিআর ৭২-৫০০৭৬৮মোট৭   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:বাংলাদেশের বিমান পরিবহন সংস্থা বিষয়শ্রেণী:২০০৭-এ প্রতিষ্ঠিত বিষয়শ্রেণী:বেসামরিক_বিমান_চলাচল বিষয়শ্রেণী:২০১৩-এ প্রতিষ্ঠিত বাংলাদেশী কোম্পানি
রাজু খের (জন্ম: ১১ সেপ্টেম্বর ১৯৫৭) একজন ভারতীয় অভিনেতা এবং চলচ্চিত্র পরিচালক, যিনি প্রধানত হিন্দি টেলিভিশন ধারাবাহিক ও চলচ্চিত্রে অভিনয় করেন। তিনি অভিনেতা অনুপম খেরের ভাই।   ব্যক্তিগত জীবন  রাজু খের ১৯৫৭ সালের ১১ সেপ্টেম্বর জম্মু ও কাশ্মীরের বারামুলাতে জন্মগ্রহণ করেন। তিনি অভিনেতা অনুপম খেরের ছোট ভাই। তিনি রিমা খেরকে বিয়ে করেন। এই দম্পতির বৃন্দা খের নামে একজন কন্যা সন্তান রয়েছে।   কর্মজীবন  তিনি গোলাম, ম্যায় তেরা হিরো, শুটআউট অ্যাট বডালা, কৃষ ৩, তারক মেহতা কা উল্টা চশমা, সি.আই.ডি., আদালত সহ বিভিন্ন জনপ্রিয় টেলিভিশন ধারাবাহিক ও চলচ্চিত্রে অভিনয় করেছেন। তিনি সংস্কার (১৯৯৯) সহ বিভিন্ন চলচ্চিত্র পরিচালনাও করেছেন।   অভিনীত চলচ্চিত্র   ১৯৯৮: গোলাম - আলিশার বাবা  ২০০০: জঙ্গল - মি. মালহোত্রা  ২০০১: বব  ২০০২: ওম জয় জগদীশ  ২০০৪ বরদাশত - এ. সাক্সেনা, রমনার বাবা  ২০০৫: ড্রিমস - পূজার বাবা  ২০১৩: শুটআউট অ্যাট বডালা - ইন্সপেক্টর আম্বোলকর  ২০১৩: কৃষ ৩ - কালের ল্যাবের বিজ্ঞানী  ২০১৪: ইয়া রব  ২০১৪: ম্যায় তেরা হিরো  ২০১৫: ব্ল্যাক হোম  ২০১৫: লাভ এক্সচেঞ্জ  ২০১৬: ডার্টি বস  ২০১৮: শিনাখত  ২০২০: দরবার  ২০২২: রাক্ষসরু (কন্নড় চলচ্চিত্র)  ২০২২: উঁচাই - গগন 'গুড্ডু' শর্মা, ওমের ভাই  ২০২৪: পাটনা শুকলা - তানভি'র বাবা   টেলিভিশন   খৌফ (সনি টিভি) (পর্ব ৭ ও ৮)  ২০১৭: কুলদীপক (অ্যান্ড টিভি)  ২০২০: নাটি পিঙ্কি কি লম্বি লাভ স্টোরি (কালার্স টিভি)  ইয়ে কাহাঁ আ গায়ে হাম (জি টিভি)  কাহাঁ সে কাহাঁ তক (জি টিভি)   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:মুম্বইয়ের অভিনেতা বিষয়শ্রেণী:কাশ্মীরি ব্যক্তি বিষয়শ্রেণী:হিমাচল প্রদেশের অভিনেতা বিষয়শ্রেণী:শিমলার ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা
thumb|সিমা ওয়ালি  সিমা ওয়ালি (৭ এপ্রিল, ১৯৫১ - ২২ সেপ্টেম্বর, ২০১৭) বিশ্বের অন্যতম প্রধান আফগান মানবাধিকার সমর্থক ছিলেন, যিনি শরণার্থী ও অভ্যন্তরীণভাবে বাস্তুচ্যুত জনগোষ্ঠীর স্বাধীনতা এবং ক্ষমতায়নের জন্য আন্তর্জাতিক প্রচারক হিসেবে কাজ করেন। তিনি একটি বৈশ্বিক অলাভজনক সংস্থা রিফিউজি উইমেন ইন ডেভেলপমেন্টের (রিফউইড) ইনকর্পোরেটেড-এর প্রধান নির্বাহী কর্মকর্তা ছিলেন, যেটি সংঘাত থেকে পালিয়ে আসা শরণার্থী নারী ও মেয়েদের নাগরিক অধিকার এবং তাদের সমাজে ন্যায়সঙ্গত পুনর্গঠনের জন্য সমর্থন করেছিল। তিনি বিশ্বের প্রথম নারীবাদী চিন্তাকেন্দ্র সিস্টারহুড ইজ গ্লোবাল ইনস্টিটিউটের উপপ্রধান (ভাইস প্রেসিডেন্ট) ছিলেন।  সিমা বলেছিলেন যে সোভিয়েত-আফগান যুদ্ধের শরণার্থী হিসাবে তার ব্যক্তিগত অভিজ্ঞতা তাকে ছিন্নমূল জনগোষ্ঠীর মানবাধিকারের লড়াইয়ে অনুপ্রাণিত করেছিল। কর্মজীবন জুড়ে  জাতিসংঘ, মার্কিন কংগ্রেস ও মার্কিন পররাষ্ট্র দফতরের সামনে তার সাক্ষ্যগুলি আফগান মহিলাদের নেতৃত্বাধীন এনজিওগুলিকে সমর্থন করে এবং আফগানিস্তানের নবজাত গণতন্ত্রে নারীদের অংশগ্রহণের জন্য লক্ষ লক্ষ ডলার বরাদ্দ করে।  ২০০২ সালে জাতিসংঘের আন্তর্জাতিক নারী দিবস উদযাপনে তিনি মূল বক্তব্য দেন, জাতিসংঘ মহাসচিব কফি আনান, ফার্স্ট লেডি লরা বুশ এবং জর্ডানের রানী নূরের সাথে কথা বলেন।  তিনি ১৯৯৯ সাল ২০০৯ সালে ফোর্ড হল ফোরামে বক্তা ছিলেন এবং অন্যান্য অনেক মর্যাদাপূর্ণ অনুষ্ঠান ও উল্লেখযোগ্য প্রতিষ্ঠানের মধ্যে ড্রপিং নলেজ প্রজেক্টে অংশগ্রহণ করেছেন।   কর্মজীবন  সিমা ওয়ালি ২০০১ সালে  জার্মানিতে জাতিসংঘের আয়োজিত বন চুক্তিতে উপস্থিত তিনজন মহিলা প্রতিনিধি অন্যতম একজন ছিলেন, চুক্তিটির মাধ্যমে তালেবানদের পতনের পর নতুন আফগান সরকার গঠন করা হয়। তিনি বাদশাহ মোহাম্মদ জহির শাহের রোম প্রতিনিধি দলের প্রতিনিধি হিসেবে কাজ করেছিলেন।  সম্মেলনে, সিমা মহিলা বিষয়ক মন্ত্রণালয় তৈরিতে গুরুত্বপূর্ণ ছিলেন এবং তার পুরুষ সহকর্মীরা নতুন প্রশাসনে মন্ত্রণালয়কে স্থায়ীভাবে অন্তর্ভুক্ত করার বিষয়ে জোর দিয়েছিলেন। তিনি তখন সেই মন্ত্রণালয়ের নেতৃত্বের জন্য মনোনীত হন, কিন্তু তিনি তার আন্তর্জাতিক সক্রিয়তায় মনোনিবেশ করার জন্য প্রত্যাখ্যান করেন। ওয়ালী সিমা সমরকে মহিলা বিষয়ক মন্ত্রীর পদে মনোনীত করেন এবং অন্তর্বর্তী সরকারে কাজ করার জন্য অন্যান্য মহিলাদেরও বেছে নেন এবং নিশ্চিত করেন যে লিঙ্গ-সংবেদনশীল ভাষাটি শান্তি চুক্তিতে অন্তর্ভুক্ত করা হয়েছে।   শিক্ষা  সিমা ওয়ালিকে যথাক্রমে ২০০২ সাল এবং ২০০৩ সালে সালে স্মিথ কলেজ এবং শেনান্দোহ বিশ্ববিদ্যালয় উভয়ই সম্মানসূচক ডক্টরেট ডিগ্রি প্রদান করে। তিনি আমেরিকান ইউনিভার্সিটির স্কুল অফ ইন্টারন্যাশনাল সার্ভিস (এসআইএস) থেকে আন্তর্জাতিক সম্পর্ক বিষয়ে স্নাতকোত্তর ডিগ্রি অর্জন করেন; এবং তিনি কাবুল বিশ্ববিদ্যালয় থেকে ব্যবসা প্রশাসনে স্নাতক ডিগ্রি লাভ করেন। তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:২০১৭-এ মৃত্যু বিষয়শ্রেণী:আফগান মানবাধিকার কর্মী বিষয়শ্রেণী:আফগান নারী অধিকার কর্মী বিষয়শ্রেণী:কান্দাহারের ব্যক্তি
ফারজানা রাজা একজন পাকিস্তানি মহিলা রাজনীতিবিদ, যে বেনজির আয় সহায়তা কর্মসূচির সভাপতি হিসেবে দায়িত্ব পালন করছেন। এছাড়া তিনি পাকিস্তান জাতীয় পরিষদের সদস্য ছিলেন।   প্রাথমিক জীবন  ফারজানা ১৯৭০ সালের ২ ফেব্রুয়ারি জন্মগ্রহণ করেন। তিনি পীর ইলাহি বক্স এর নাতনি। তিনি রাওয়ালপিন্ডির চাকলালা সরকারি বিদ্যালয়ে প্রাথমিক শিক্ষা এবং ভিকারুননিসা কলেজ থেকে মাধ্যমিক শিক্ষা শেষ করেন। তিনি ১৯৮৯ সালে পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন।   রাজনৈতিক জীবন  ২০০২ সালের পাকিস্তানের সাধারণ নির্বাচনে ফারজানা পাকিস্তান পিপলস পার্টির মনোনীত প্রার্থী হিসেবে পাঞ্জাব প্রাদেশিক পরিষদের সদস্য নির্বাচিত হন। তিনি সংরক্ষিত নারী আসনের সদস্য নির্বাচিত হয়েছিলেন।  ২০০৮ সালের নির্বাচনে তিনি পাকিস্তান পিপলস পার্টির মনোনয়নে পাকিস্তান জাতীয় পরিষদের সদস্য নির্বাচিত হয়েছিলেন। তিনি সংরক্ষিত নারী আসনের জন্য সদস্য নির্বাচিত হয়েছিলেন। ২০০৮ সালে ফারজানা বেনজির আয় সহায়তা কর্মসূচির সভাপতি নির্বাচিত হন।  ২০১২ সালে ফারজানা প্রধানমন্ত্রী ইউসুফ রাজা গিলানি ফেডারেল মন্ত্রিসভার দপ্তর বিহীন মন্ত্রী হন, তিনি ফেডারেল মন্ত্রীর মর্যাদা পেয়েছিলেন। রাজা পারভেজ আশরাফ প্রধানমন্ত্রী হলে তার মন্ত্রিসভাও তিনি দপ্তর বিহীন মন্ত্রী ছিলেন।  তথ্যসূত্র  বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান পিপলস পার্টির এমএনএ
নিকুসিয়ার মোহাম্মদ তিনি দ্বিতীয় তৈমুর নামেও পরিচিত, ছিলেন মুঘল সম্রাটের হওয়ার দাবিদার।  নেকু সিয়ার ১৬৭৯ সালে মুঘল রাজপুত্র মুহাম্মদ আকবরের পুত্র এবং সম্রাট আওরঙ্গজেবের নাতি ছিলেন।   ১৬৯৫ সালে ১৬ বছর বয়সে আওরঙ্গজেব তাকে আসামের সুবাহদার নিযুক্ত করেন এবং ১৭০১ সাল পর্যন্ত দায়িত্ব পালন করেন। ১৭০২ সালে তিনি সিন্ধুর সুবাহদার নিযুক্ত হন এবং ১৭০৭ সাল পর্যন্ত দায়িত্ব পালন করেন।    সিংহাসন গ্রহণ  ১৭১৯ সালের মে মাসে আগ্রা দুর্গের স্থানীয় গভর্নর বীরবল নিকু সিয়ারকে পুতুলের মতো ব্যবহার করতো এবং তাকে সম্রাট হিসাবে ঘোষণা করে। নিকু সিয়ারকে ১৭১৯ সালের ১৮ মে পুরাতন হারেম কারাগার থেকে বের করে আনা হয় এবং তার ভাতিজা রাফি উদ-দারাজতের রাজত্বের বৈধতা চ্যালেঞ্জ করে মুঘল সম্রাট ঘোষণা করা হয়।  সাইয়্যেদ ভাইয়েরা তাদের পুতুল সম্রাটের অবস্থান সুরক্ষিত করার জন্য দ্রুত পদক্ষেপ নিয়েছিল, জুনের মধ্যে আগ্রা দুর্গটি পুনরুদ্ধার করেছিল এবং বীরবল এবং নিকু শিয়ারকে তাদের পদ থেকে সরিয়ে দেয়। নেকু সিয়ারকে ১৭১৯ সালের ১৩ আগস্ট গ্রেপ্তার করা হয় এবং আবার আগ্রার পুরানো হারেম কারাগারে রাখা হয়। এরপর তিনি দিল্লির সেলিমগড় দুর্গে বন্দী হন।  ৪৩ বছর বয়সে নিকু সিয়ার ১৭২৩ সালের ১২ এপ্রিল পারস্যে মারা যান।  তথ্যসূত্র  বহিঃসংযোগ REVIEWS: Sounding the death knell   বিষয়শ্রেণী:মুঘল সম্রাট বিষয়শ্রেণী:১৭২৩-এ মৃত্যু বিষয়শ্রেণী:ভারতবর্ষের মুসলিম শাসক বিষয়শ্রেণী:ভারতের ইতিহাস বিষয়শ্রেণী:চেঙ্গিস খানের বংশধর বিষয়শ্রেণী:১৬৭৯-এ জন্ম
অল অর নাথিং: ব্রাজিল ন্যাশনাল টিম অল অর নাথিং ব্র্যান্ডের অংশ হিসেবে ব্রাজিল জাতীয় ফুটবল দল নিয়ে তৈরিকৃত একটি অ্যামাজন অরিজিনাল প্রামাণ্যচিত্র ধারাবাহিক। এই ধারাবাহিকে, ব্রাজিল জাতীয় ফুটবল দলের অগ্রগতি ও ২০১৯ কোপা আমেরিকায় তাদের বিজয়ের প্রচারণা তালিকাভুক্ত করা হয়েছিল।  ধারাবাহিকটি ২০২০ সালের ৩১ জানুয়ারী প্রিমিয়ার হয়।   পর্ব    তথ্যসূত্র    বহিঃসংযোগ      বিষয়শ্রেণী:ব্রাজিল জাতীয় ফুটবল দল বিষয়শ্রেণী:অ্যামাজন প্রাইম ভিডিওয়ের মৌলিক অনুষ্ঠান
সাঙ্গী তক্ত অথবা সাঙ্গ‐ই‐তক্ত () হচ্ছে আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে এটি দায়কুন্দি জেলার অংশ হিসেবে গঠন করা হয়েছিল।  সংঘত-বন্দর জেলার প্রায় ২৯০ টির মত গ্রাম রয়েছে। এটার সীমানা প্রায়   এবং এখানকার জনসংখ্যা প্রায় ৭৮,৯০০ জন। এই জেলাটি ঘোর প্রদেশ এবং দায়কুন্ডি আস্ট্রালয় জেলা কর্তৃক নিয়ন্ত্রিত।  জেলাটিতে সাধারণত কৃষকের সংখ্যাই বেশি। এই জেলাটিতে পিচের রাস্তা নেই এবং এখানে সরকারি কোন অফিস ভবনও নেই।  জেলাটি হাতে গোনা কয়েকটি গ্রাম রয়েছে, যেগুলির নাম হচ্ছে-   শান্তখত  বন্দর  সেয়াহকোব  এবং দোরব।   তথ্যসূত্র  বহিঃসংযোগ  ২০০৭ সালে জেলা উন্নয়ন পরিকল্পনা সারসংক্ষেপ   বিষয়শ্রেণী:দায়কুন্দি প্রদেশের জেলা
উন্মাদ বাংলাদেশে প্রকাশিত একটি মাসিক রম্য পত্রিকা। উন্মাদ পত্রিকার সম্পাদককে উন্মাদক নামে অভিহিত করা হয়। বাংলাদেশে প্রকাশিত অদ্যাবধি টিকে থাকা রম্য পত্রিকাগুলোর মধ্যে এটিই সর্বপ্রাচীন। উন্মাদের প্রথম সংখ্যাটি প্রকাশিত হয় ১৯৭৮ সালের মে মাসে। ২ টাকা দামের ৬৪ পৃষ্ঠার ছিল কার্টুন পত্রিকাটির প্রথম সংখ্যা। দ্বিতীয় সংখ্যাটি বের হয় ঠিক তিন মাস পর। যাদের প্রচেষ্টায় উন্মাদের জন্ম, তাঁরা হলেন ইশতিয়াক হোসেন, কাজী খালিদ আশরাফ এবং সাইফুল হক। এর বর্তমান উন্মাদক জনপ্রিয় কার্টুনিস্ট আহসান হাবীব। থাম্ব|250px| ঢাকার দৃক গ্যালারিতে বিজয়ী কার্টুনিস্টদের সাথে উন্মাদের ৪০ বছর পূর্তি উদযাপন অনুষ্ঠানে উন্মাদ দলের সদস্যরা উন্মাদ বর্তমানে কার্টুন পত্রিকার পাশাপাশি বিভিন্ন কার্টুন ভিত্তিক উপজাতও তৈরি করছে। বুটিক হাউজ় RGB'র সহায়তায় উন্মাদ কার্টুন টি-শার্ট ও বইমেলা ভিত্তিক কার্টুন স্টিকার ও পোস্টারের প্রচলনও উন্মাদই বাংলাদেশে প্রথম শুরু করে। বর্তমানে এই ৪০ বছর বয়সী কার্টুন পত্রিকাটি বাংলাদেশের নবীন প্রবীণ কার্টুনিস্টদের একত্রিত করবার লক্ষ্যে 'বাংলাদেশ কার্টুনিস্ট অ্যাসোসিয়েশন' গঠন করেছে।   তথ্যসূত্র   বিষয়শ্রেণী:বাংলাদেশের মাসিক ম্যাগাজিন বিষয়শ্রেণী:বাংলা বিদ্রূপ ম্যাগাজিন বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:বাংলা ভাষার ম্যাগাজিন
মানসসরোবর পার্ক মেট্রো স্টেশন  দিল্লি মেট্রোর রেড লাইনে অবস্থিত। এটি দিল্লি জাতীয় রাজধানী অঞ্চলে অবস্থিত।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে  পূর্বদিকগামীগন্তব্য স্টেশন →শহীদস্থল পরবর্তী স্টেশন ঝিলমিলপশ্চিমদিকগামী → গন্তব্য স্টেশন ←রিঠালা পরবর্তী স্টেশন শাহদরাপার্শ্ব প্ল্যাটফর্ম নং- ১, দরজা বাম দিকে খুলবে এল২  তথ্যসূত্র  বহিঃসংযোগ  বিষয়শ্রেণী:দিল্লি মেট্রো স্টেশন বিষয়শ্রেণী:২০০৮-এ চালু রেলওয়ে স্টেশন বিষয়শ্রেণী:পূর্ব দিল্লি জেলার রেলওয়ে স্টেশন বিষয়শ্রেণী:২০০৮-এ দিল্লিতে প্রতিষ্ঠিত
বশিরুল হক (জন্ম: ২৪ জুন, ১৯৪২) একজন বাংলাদেশী স্থপতি ও শিক্ষাবিদ। তিনি ছায়ানট ভবন ও আশা প্রধান অফিস ভবনের স্থপতি। তিনি তার পরিবেশবাদী স্থাপনার ধরনের জন্য প্রসিদ্ধ।  প্রাথমিক জীবন বশিরুল হক ১৯৪২ সালের ২৪ জুন তৎকালীন ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়া জেলায় জন্মগ্রহণ করনে। তার পিতা ছিলেন সিলেট জেলার ডেপুটি কালেক্টর। পিতার চাকরির কারণে তার শৈশব কাটে সিলেটে। তিনি পাকিস্তানের লাহোরের ন্যাশনাল কলেজ অফ আর্টস থেকে ব্যাচেলর অফ আর্কিটেকচার ডিগ্রি লাভ করেন। তিনি ১৯৭১ সালে যুক্তরাষ্ট্রের নিউ মেক্সিকো বিশ্ববিদ্যালয় থেকে "জন হাইম্‌রিখ টিউশন বৃত্তি" লাভ করেন। এই বিশ্ববিদ্যালয় থেকে ১৯৭৫ সালে তিনি মাস্টার্স ডিগ্রি অর্জন করেন।  কর্মজীবন স্কিডমোর, অয়িং অ্যান্ড মেরিল প্রতিষ্ঠানের অংশীদার ফজলুর রহমান খান তাকে সেই প্রতিষ্ঠানে যোগ দিয়ে অনুরোধ করেছিলেন। কিন্তু তিনি দেশে ফিরে আসেন এবং ১৯৭৭ সালে বশিরুল হক অ্যান্ড অ্যাসোসিয়েটস প্রতিষ্ঠা করে স্থাপত্য চর্চা শুরু করেন। ১৯৮৯ সালে তিনি নকশা সমালোচক হিসেবে ম্যাসাচুসেট্‌স ইনস্টিটিউট অফ টেকনোলজিতে যান।  তার কর্মজীবনে তিনি তিন শতাধিক ভবনের নকশা করেছেন। তিনি বলেন তরুণ বয়স থেকে তিনি আলভার আল্‌তোর কাজ দ্বারা অনুপ্রাণিত। বশিরুল হকের স্থাপত্যশৈলীতে সাংস্কৃতিক উপাদান, স্থানীয় বিষয়বস্তু, শহুরে টেকসই নির্মাণ এবং প্রাকৃতিক আলো ও বাতাসের ব্যবহার লক্ষণীয়। তার নকশাকৃত ভবনে হস্তনির্মিত ইট, কংক্রিট, ও প্রাকৃতিক কাঠের মত উপাদানের ব্যবহার দেখা যায়।  স্থাপনা বসতবাড়ি  স্থপতিদের পারিবারিক বাড়ি ও স্টুডিও, ইন্দিরা রোড, ঢাকা  ভাতশালা হাউজ, ব্রাহ্মণবাড়িয়া  রমনা অ্যাপার্টমেন্ট কমপ্লেক্স, মগবাজার, ঢাকা  সেঞ্চুরি অ্যাপার্টমেন্ট কমপ্লেক্স, মগবাজার, ঢাকা  সেঞ্চুরি টাওয়ার, মগবাজার, ঢাকা  লেক ভিউ অ্যাপার্টমেন্ট কমপ্লেক্স, ধানমন্ডি, ঢাকা  সেগুনবাগিচা অ্যাপার্টমেন্ট কমপ্লেক্স, সেগুনবাগিচা, ঢাকা  কালিন্দি অ্যাপার্টমেন্ট কমপ্লেক্স, ৩৬ ইন্দিরা রোড, ঢাকা  গুলশান প্রাইড, গুলশান, ঢাকা  ধানসিঁড়ি অ্যাপার্টমেন্ট কমপ্লেক্স, ৩৫ ইন্দিরা রোড, ঢাকা  অশ্র অ্যাপার্টমেন্ট, ধানমন্ডি, ঢাকা  অফিস ভবন  ২০ তলা অ্যাসোসিয়েশন ফর সোশ্যাল অ্যাডভান্সমেন্ট (আশা) প্রধান অফিস ভবন  ২০ তলা বাংলাদেশ কেমিক্যাল ইন্ড্রাস্টিজ কর্পোরেশন (বিসিআইসি) প্রধান অফিস ভবন, দিলকুশা বা/এ, ঢাকা  ২০ তলা পিপল্‌স ইনস্যুরেন্স কোম্পানি লিমিটেড (পিআইসিএল) প্রধান অফিস ভবন, দিলকুশা বা/এ, ঢাকা  প্রোজেক্ট আন্ডার সাইক্লোন রিলেটেদ ডিসেস্টার প্রিপারেডনেস প্রোগ্রাম  কমিউনিটি ডেভলপমেন্ট সেন্টার, কুতুবদিয়া, মহেশখালী, ও কক্সবাজার  জার্মান রেড ক্রস কমিউনিটি বেসড মাল্টিপারপাস সাইক্লোন শেল্টারস, টেকনাফ, কক্সবাজার  সাইক্লোন রেসিস্ট্যান্ট হাউজিং, কক্সবাজা  মিডাস সেন্টার, ধানমন্ডি, ঢাকা  পুরস্কার ও সম্মাননা  আগা খান অ্যাওয়ার্ড ফর আর্কিটেকচার, ১৯৮০, ১৯৯২ ও ২০০১ সালে মনোনীত  ফজলুর রহমান খান ফাউন্ডেশনের ট্রাস্টি বোর্ডের সদস্য  "পাকিস্তানের ৫০০০ বছর" শীর্ষক আন্তর্জাতিক প্রদর্শনীতে অংশগ্রহণ  হোলসিম গ্রিন বিল্ড বাংলাদেশ পুরস্কারের জুরি বোর্ডের চেয়ারম্যান  বেঙ্গল ফাউন্ডেশনের "হামিদুর রাহমান পুরস্কার ২০১৮"  তথ্যসূত্র  বহিঃসংযোগ  বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী স্থপতি বিষয়শ্রেণী:মার্কিন স্থপতি ইনস্টিটিউটের ফেলো বিষয়শ্রেণী:আধুনিক স্থপতি বিষয়শ্রেণী:২০শ শতাব্দীর বাংলাদেশী স্থপতি বিষয়শ্রেণী:২১শ শতাব্দীর বাংলাদেশী স্থপতি বিষয়শ্রেণী:নিউ মেক্সিকো বিশ্ববিদ্যালয়ের প্রাক্তন শিক্ষার্থী বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:২০২০-এ মৃত্যু বিষয়শ্রেণী:আধুনিকতাবাদী প্রকৌশলী বিষয়শ্রেণী:২০শ শতাব্দীর মার্কিন স্থপতি
রোমান্স হচ্ছে ১৯৯৯ সালে মুক্তিপ্রাপ্ত একটি ফরাসী নারীবাদী যৌনউত্তেজক চলচ্চিত্র। চলচ্চিত্রটির কাহিনী লেখক এবং পরিচালক ছিলেন একজন নারী (ক্যাথেরিন ব্রেইলাট)। চলচ্চিত্রটিতে মুখ্য ভূমিকায় ক্যারোলিন দুসি অভিনয় করেছিলেন যিনি ম্যারি নামের এক নারীর চরিত্রে অভিনয় করেছিলেন যিনি যৌন-স্বাধীনতা চান। পরিচালক ব্রেইলাট চলচ্চিত্রটিতে সত্যিকারের নগ্ন দৃশ্য এবং সঙ্গমের দৃশ্যের অবতারণা করেছিলেন।Anne Gillain, "Profile of a Filmmaker: Catherine Breillat" Beyond French Feminisms: debates on women, Politics and Culture in France, 1981 – 2001, edited by Roger Célestin et al. New York: Macmillan (2003): 202. Catherine Breillat's "film Romance had received much praise—and criticism—the previous year for using a porn-film actor and a scene showing a nonsimulated sexual act, including a shot of an erection in the foreground." কাহিনীসারাংশ মারি (দুসি) নামে এক যুবতী তার প্রেমিক পল (স্টেভেনিন) -এর সাথে থাকেন, যিনি তার সাথে সহবাস করতে অস্বীকার করেছিলেন। তিনি প্রচলিত যৌন সীমাবদ্ধতার সীমা ছাড়িয়ে ঘনিষ্ঠতার সন্ধান করেন। পাওলো (সিফ্রেডি) এর সাথে তার যৌন সম্পর্ক রয়েছে, যার সাথে তিনি একটি বারে দেখা করেন। তার হতাশাও তাকে একের পর এক সম্পর্কের দিকে চালিত করে, যতক্ষণ না সে বয়স্ক ব্যক্তির সাথে স্বেচ্ছা-মর্ষকামিতায় জড়িয়ে পড়ে। সে শেষ পর্যন্ত একটি সিঁড়িতে ধর্ষণ করে।  তথ্যসূত্র  বহিঃসংযোগ          বিষয়শ্রেণী:১৯৯৯-এর চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:ফরাসি চলচ্চিত্র বিষয়শ্রেণী:আদিরসাত্মক চলচ্চিত্র বিষয়শ্রেণী:ফরাসি আদিরসাত্মক চলচ্চিত্র বিষয়শ্রেণী:নারীবাদী চলচ্চিত্র বিষয়শ্রেণী:চলচ্চিত্রে নগ্নতা বিষয়শ্রেণী:ফরাসি আদিরসাত্মক নাট্য চলচ্চিত্র বিষয়শ্রেণী:১৯৯০-এর দশকের আদিরসাত্মক নাট্য চলচ্চিত্র বিষয়শ্রেণী:ধর্ষণ সম্পর্কে চলচ্চিত্র বিষয়শ্রেণী:চলচ্চিত্রে অশ্লীলতা বিতর্ক বিষয়শ্রেণী:চলচ্চিত্রে ব্যভিচার বিষয়শ্রেণী:চলচ্চিত্রে বিডিএসএম বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:ফ্রান্সে ধারণকৃত চলচ্চিত্র